polyglot-tagger/wikipedia-language-snippets-filtered huggingface dataset:
Tranter ils differents projects da classificaziun dals vegls archivs ha quel da l’archivari-paleograf Ernest Grégoire, ch’aveva frequentà l’École des Chartes a Paris, dà la preferientscha al princip da la provegnientscha; quel datescha dal 1858 ed era vegnì elavurà sin dumonda da las autoritads vadaisas.
Suenter onns indecis han ils Archivs chantunals vadais introducì il 1915 lur emprim plan general da classificaziun, il qual ha tractà las veglias serias medievalas e bernaisas sparpagliadas, applitgond – confurm a la regla ch’era usitada en il 19avel tschientaner – il princip da la pertinenza per ils archivs d’avant il 1798.
Quella è bain vegnida concepida en stretg rapport cun l’administraziun, ma tuttina en in spiert vaira liberal: il reglament davart la funcziun da l’archivari era numnadamain formulà a moda bainvulenta envers ils basegns da la retschertga scientifica e tegnend evidentamain quint dals basegns da la Societad d’istorgia da la Svizra franzosa.
La planta è derasada vastamain en l’Europa Centrala e dat surtut en egl a l’entschatta da la primavaira, cur ch’in grond dumber d’umbellas da flurs verd melnas colureschan en ils vitgs e citads vias, aleas e parcs, e quai anc avant che cumpara la feglia da la planta, ch’è d’in verd pli stgir, e d’in temp cur che bleras autras plantas èn per gronda part anc nivas.
Per lunschor la gronda massa da las ragischs d’ina planta na furman però betg las parts da las ragischs ch’èn daventadas lainusas, mabain il sistem da ragischs finas che vivan en simbiosa cun ina micoriza : Las plantas retiran dals bulieus minerals sco fosfor, entant che quels retschaivan da las plantas ils products d’idrats carbonics che servan a la fotosintesa.
Per la derasaziun da sia perscrutaziun e la recepziun da quella en la litteratura e l’art contemporan è il professer da Göttingen Christian Gottlob Heyne stà decisiv; quel è stà en correspundenza cun Winckelmann, ha recensà e rendì enconuschentas sias scrittiras e fatg diever da quellas en sias prelecziuns.
Suenter il declin da l’Imperi roman occidental l’onn 476 èn grondas parts da l’Europa dal Sidost restadas en la sfera d’influenza da l’Imperi roman oriental , entant ch’il territori da l’anteriur Imperi roman occidental ha vivì durant la migraziun dals pievels in temp instabil e ch’èn sa furmads qua plirs reginavels german-romans.
Cun la reconquista cristiana da la Spagna e dal Portugal, ch’è stada terminada il 1492, ha inizià en quests dus pajais l’epoca da las scuvertas en l’America dal Nord e dal Sid, en l’Africa e l’Asia, la quala ha mess ad ir imperis colonials europeics sco er il stgomi da plantas ed animals tranter l’emisfera orientala ed occidentala.
Da la spartiziun da l’Imperi sin ses figls è sa furmà l’Imperi francon dal Vest, dal qual dueva sa sviluppar en il 9avel e 10avel tschientaner la Frantscha, ed en l’Imperi ostrofrancon, dal qual è sa furmà cun la curunaziun dad Otto I sco imperatur l’onn 962 il Sontg Imperi roman .
A l’entschatta dal 16avel tschientaner han la Spagna ed il Portugal, ch’èn stads a la testa da questas scuvertas, furmà ils emprims stadis ch’han fundà colonias en l’America dal Sid sco er posts da commerzi a la costa da l’Africa e da l’Asia; curt temp suenter han però er la Frantscha, l’Engalterra ed ils Pajais Bass cumenzà ad endrizzar colonias.
Quel sa cumpona da 24 commembers; ils tschintg stadis commembers cun la pli auta quota han automaticamain il dretg da nominar in directur executiv (quai èn da preschent ils Stadis Unids, il Giapun, la Germania, la Frantscha e la Gronda Britannia); ils ulteriurs stadis commembers èn s’unids a gruppas da pajais che nomineschan communablamain in directur executiv.
Auters perscrutaders, sco per exempel Ádám Miklósi, èn percunter da l’avis ch’i na dettia nagin motiv da sparter ils animals gia uschè baud, e quai surtut sch’il chagniel chatta tar l’elevatur cundiziuns per la socialisaziun ch’èn forsa meglras che quellas dal possessur da pli tard.
In studi ch’è vegnì publitgà il 2013 e che sa basa sin l’ADN mitochondrial da 18 canids preistorics da l’Eurasia e da l’America lascha però supponer che l’origin da la domesticaziun sa chattia en l’Europa pleistocena en in spazi da temp d’avant 32 000 e 18 000 onns.
'Elsrijk' – cun curuna cumpacta en furma da tgeiel; questa varianta è pli resistenta cunter la sfarinussa e supporta bain la setgira, igl è quai la varianta da standard per plantaziuns en citads; la planta cuntanscha autezzas da 6 fin 12, excepziunalmain da fin 15 meters e ladezzas da 4 fin 6 meters.
Quest cudesch cuntegna in’illustraziun ch’emprova da reconstruir la posiziun da la Troja antica: Or da la perspectiva d’utschè ves’ins na dal Hellespont la flotta dals Acheans, davosvart il champ da battaglia enramà dals dus flums Scamander e Simois, e davant la chadaina da muntognas Ida ils mirs imposants da Troja.
A la vieuta dal temp medieval tardiv al temp modern tempriv han ins fatg in’invenziun decisiva, la quala ha probablamain ses origin en minieras, nua che stuevan vegnir fatg transports pesants: Ins ha endrizzà rodaglias da lain, uschia ch’ins n’era betg pli dependent da l’existenza da vias per pudair transportar grevas chargias.
L’onn 1821 ha Edward Pease survegnì dal parlament la concessiun d’endrizzar tranter Stockton e Darlington en il nordost da l’Engalterra ina ‹tramroad› per chars che vegnivan tratgs da chavals; Stephenson al ha proponì da construir da l’entschatta ennà ina ‹railway› cun rodaglias da fier.
Che la Belgia ha gia cumenzà baud a schlargiar la rait da viafier ha er irradià en la Germania dal Vest ed en la Frantscha dal Nord; uschia è la colliaziun da viafier tranter Paris e Cologna gia stada terminada l’onn 1846, pli baud che la gronda part da las ulteriuras colliaziuns a lunga distanza a l’intern da la Frantscha e da la Confederaziun tudestga.
Suenter la fundaziun dal stadi federal l’onn 1848 èn las relaziuns politicas sa midadas da rudent; entant che las revoluziuns dal 1847/48 han fatg naufragi en ils stadis vischins, è la Svizra avanzada sut l’ensaina dal liberalissem ad ina forza finanziala ed economica en l’Europa.
Abstrahà d’intginas emprovas senza success cun vaguns a vapur ils onns 1816/17 a Berlin e da las viafiers a chaval ch’eran surtut en diever en las minieras da charvun, ha l’istorgia da la viafier en Germania cumenzà ils 7 da december 1835 cun l’avertura da la Ludwigs-Eisenbahn tranter Nürnberg e Fürth.
La concepziun da la colliaziun da viafier tranter Vienna e Budapest è però sa retardada pervi d’in conflict da planisaziun tranter las instanzas austriacas ch’avevan concessiunà in traject al sid dal Danubi e las autoritads ungaraisas che vulevan l’emprim avair stgaffì ina colliaziun cun Bratislava, quai ch’als dueva er reussir.
L’emprim traject da viafier en l’Ile-de-France – ed a medem temp l’emprima viafier en Frantscha ch’è stada reservada dal tuttafatg al transport da persunas – han ins avert il 1837 tranter Paris e Le Pecq; 10 onns pli tard è vegnida inaugurada la prolungaziun fin a Germain-en-Laye.
Tant Casado sco er Besteiro stevan en contact cun represchentants d’ina «tschintgavla colonna» da Franco, la quala als aveva fatg a savair ch’ina capitulaziun negoziada saja pussaivla e ch’i dettia, en cas che Madrid vegnia surdà senza cumbats, be persecuziuns dals communists.
En in grond dumber da gasettas, revistas e cudeschs – tranter quels l’ovra populara ‹Orígenes de la revolución española› dal plevon catalan Juan Tusquets Terrats – è vegnì argumentà che la sanestra saja «ni propi spagnola ni insumma umana» e ch’i saja «in’obligaziun patriotica d’eliminar la sanestra».
Gia la fin da settember 1932 ha l’Acción Española che sa cumponiva da monarchists da la radicala dretga furmà cun intgins uffiziers dal stab general in comité ch’agiva nà da Biarritz en Frantscha e che dueva preparar in nov putsch cun stgaffir ina rait d’uffiziers da tenuta antirepublicana.
Mola ha procurà che la dimensiun eliminatorica da quest discurs domineschia er las preparaziuns concretas dals conspiraturs: «La repressiun messa en scena dals rebels militars ha furmà in’operaziun intenziunada e bain planisada cun la finamira d’eliminar – en ils pleds da general Emilio Mola – ‹senza scrupels e senza esitar quels che na pensan betg sco nus›.»
Tenor las indicaziuns da Javier Tussell, che vegnan per ordinari citadas en quest connex, avevan las partidas dal front popular fatg en l’emprim scrutini 4 654 116 vuschs, quellas da la front populara 4 503 505 ed ulteriuras partidas (t.a. il center, naziunalists bascs, Partido Republicano Radical) 562 651 vuschs.
Mussolini ha però spetgà dapli ch’in’emna ed ha consentì pir cur ch’el disponiva la fin fanadur d’infurmaziuns segiras che ni la Gronda Britannia ni la Frantscha (sut pressiun britannica ed en vista a numerus simpatisants dals putschists en la pressa ed en l’armada) na vegnian a sustegnair la republica spagnola.
Sco emprima mesira da sustegn èn sgulads ils 30 da fanadur 1936 dudesch aviuns da transport, ils quals ins aveva camuflà cun midar la colur, da la Sardegna en il Maroc spagnol; là han las equipas survegnì unifurmas da la legiun estra spagnola ed èn sa suttamessas al commando da Franco.
Il material d’ina valur da radund 6 milliardas lire è ubain vegnì destruì ubain restà suenter la guerra en Spagna; quai ha tranter auter gì per consequenza che l’Italia n’ha betg pudì vestgir ed armar a l’entschatta da la Segunda Guerra mundiala tut ils recruts ch’ins aveva clamà sut las armas.
En quest connex è da menziunar che la Frantscha possedeva dapi il fanadur 1936 medemamain ina regenza da la front populara, l’antecessura da la quala aveva gia fatg emprims pass d’avischinaziun vers l’Uniun sovietica – quai ch’ha però prest prendì ina fin sut pressiun britannica e da la politica interna.
Ils putschists, ch’han dalunga acquistà la simpatia da parts dal militar spagnola sin la Peninsla Iberica, sa basavan surtut sin las truppas colonialas spagnolas en il Maroc spagnol (las Regulares, in’armada da mercenaris marocans, sco er la legiun spagnola) e speravan da survegnir svelt sut controlla la chapitala Madrid e tut las citads impurtantas.
L’emprim sustegn da Franco da tempra puramain militar ha gia gì lieu a l’entschatta da la guerra civila, numnadamain en furma da la punt aviatica cun aviuns da la Lufthansa, tras la quala radund 14 000 schuldads e 500 tonnas material èn vegnidas manadas dal Marco spagnol sin la terra franca a Cádiz e Málaga .
En connex cun las tendenzas separatisticas stat l’attentat dal student bosniac-serb Gavrilo Princip sin il successur al tron austriac-ungarais Franz Ferdinand ils 28 da zercladur 1914 a Sarajevo; quest incident ha provocà la Crisa dal fanadur, la quala ha la finala mess ad ir l’Emprima Guerra mundiala.
La Bosnia ed Erzegovina è commembra da las Naziuns unidas, dal Cussegl da l’Europa, da l’Organisaziun per la segirezza e la cooperaziun en l’Europa, en pli dal Cussegl da cooperaziun per l’Europa dal Sidost, da la Convenziun da commerzi liber da l’Europa Centrala e da l’Organisaziun per collavuraziun islamica .
Facticamain vegn ina part da la pussanza statala però exequida vinavant tras l’aut represchentant da la communitad internaziunala; quai vegn giustifitgà cun il fatg ch’i regia en consequenza da la guerra anc adina ina gronda disfidanza tranter ils responsabels da las etnias, quai che blocheschia il svilup prosperaivel dal stadi.
Tenor la perscrutaziun moderna èsi pussaivel ch’i sa tracta tar il rapport da Dareios d’ina emprova da giustifitgar posteriuramain il fatg ch’el haja usurpà il tron e che Gaumata saja stà il dretg Bardiya – questa teoria cursava gia en l’antica, nua ch’ella vegn per exempel menziunada da Herodot; cumprovar dal tuttafatg na sa lascha ella però betg.
Cura che l’imperatur roman Julian è mort l’onn 363 durant ina champagna cunter ils Persians, ha Schapur II sfurzà il successur da quel Jovian da far ina pasch dischavantagiusa: ils territoris da la Mesopotamia enturn Nisibis, ils quals ils Romans avevan conquistà l’onn 298 sut Diocletian, èn puspè crudads als Persians.
Antiochos III ha bain anc empruvà tras sia famusa ‹Anabasis› (‹marsch vers ensi›, v.d. vers las satrapias superiuras, ch’ha ca. durà da 212 fin il 205/04 a. C.) da suttametter questas regiuns; la finala ha el però stuì sa cuntentar cun la supremazia formala sur questas regiuns.
Ins promova sapientivamain in cumportament cooperativ, orientà a l’interess vicendaivel e che conceda als partenaris ils medems dretgs, il qual duai cumpigliar tut las naziuns da l’OMC, entant che contracts plurilaterals, pia che duain valair be per ina part dals commembers da l’OMC èn malvis e be admess sut tschertas cundiziuns.
La finamira è medemamain da liberalisar quest sectur; sfidas supplementaras, che sa tschentan qua en tut autra dimensiun che tar il commerzi cun rauba, furman la renconuschientscha vicendaivla da qualificaziuns professiunalas ed ils sistems d’assicuranzas socialas che divergeschan per part fitg ferm d’in stadi a l’auter.
L’Organisaziun mundiala da commerzi dumbra da preschent 164 commembers, tranter quels dapi il 1995 ils Stadis Unids, il Giapun, la Brasilia, l’India ed ils stadis commembers da l’Uniun europeica; dapi il 2001 èn er la China e dapi il 2012 la Russia commembers da l’OMC.
Marlow, ch’aveva gia emprendì d’enconuscher l’Ocean Indic, l’Ocean Pacific e la Mar Chinaisa, viagia pia per lung da la costa africana fin la sbuccada dal grond flum e surpiglia dal flum siadora, survart ils cataracts, ina nav a vapur, la quala è en il fratemp vegnida donnegiada e sfundrada.
«Ed jau hai udì el – ella – questa vusch – autras vuschs – els tuts eran uschè pauc dapli che vuschs e la regurdientscha al temp sez ma circumdescha, nunchapibel, sco in terribel cratschlim che stulescha, tup, crudaivel, tschuf, selvadi u simplamain infam, senza nagin senn .»
Visitond pli tard la spusa da Kurtz en malencurada e surdond a lezza las brevs da quel, dat el da crair: «L’ultim pled ch’el ha pronunzià è stà – Voss num.» La vardad, conceda el, n’haja el betg pudì dir ad ella: «I fiss stà memia stgir, bler memia stgir.»
Cun la lavur vi d’emprims motivs ch’el ha silsuenter duvrà per ‹Jugend ohne Gott› ha Horváth probablamain cumenzà il 1934 (a l’entschatta anc vi da sbozs d’ovras cun num ‹Der Lenz ist da!› ed ‹Auf der Suche nach den Idealen der Menschheit› cun constellaziuns da figuras e temas cumparegliabels).
Intgins filosofs gidieus dal temp medieval , influenzads da la Kabbala e dal neoaristotelissem, e dal temp modern (surtut suenter il holocaust, sco per exempel Harold Kushner, William E. Kaufman e Milton Steinberg) han percunter la tendenza da posiziunar dieu a moda pli distanziada, sco stgaffider che saja s’alienà da sia creaziun .
Malgrà ch’ils dus stadis vischins avevan en il fratemp fatg pasch e ch’il regent ha dà suatientscha ad in invit da Gulliver ad ina tschavera festiva, è sia malaveglia envers quel sa mantegnida – betg il davos cur che Gulliver ha dà tiers a l’invit dal regent da Blefuscu da vegnir en visita.
Il num da la figura principala Lemuel Gulliver è in’allusiun al pled englais ‹gullible› che munta tant sco ‹da buna fai› u er ‹naìv›, e che sa lascha tuttavia er chapir qua – en in senn pli positiv – sco ‹senza pregiudizis› envers las culturas estras sin las qualas el frunta.
Pli gronda che l’influenza d’ina direcziun politica è e pli fitg che quella sa differenziescha d’autras direcziuns e pli tgunsch ch’il term ‹ideologia› vegn duvrà en il discurs politic en in senn pegiurativ, quasi sco reproscha, cun l’intent da disfamar la posiziun da l’adversari sco antiquada, insuffizienta, corrupta, socialmain incumpatibla etc.
Il 1998 ha ella picturà ina pictura murala en la Katastrophenbucht a Zug, il trompe-l'œil: in fresco mural integrà en la punt da la Vorstadt ch'alingescha surfatscha da colurs fraidas e chaudas da maniera che fanestras, nischas ed interrupziuns apparan sin ina mir da 112 meters da lunghezza.
Dapi las retschertgas che Christiaan Huygens, Christopher Wren e John Wallis han fatg enturn il 1668 en connex cun la collisiun da dus corps era enconuschent areguard l’impuls che quel sa mantegnia tant tar corps elastics sco er nunelastics, pia ch’el saja la dretga mesira per las midadas effectuadas e tras quai per la ‹grondezza dal moviment› nundestruibla.
E Hermann von Helmholtz aveva gia publitgà il 1847, resguardond il princip da la ‹sperdita› d’energia en rom da sia transfurmaziun, ch’i na saja betg pussaivel da construir in perpetuum mobile (damai che quai duvrass ina maschina che producescha dapli energia che quai ch’i vegn mess en quella).
Ils vulcans sa laschan sutdivider tenor lur furma exteriura , la moda e maniera co ch’els vegnan alimentads cun magma , il lieu nua ch’els cumparan , lur furma d’activitad (effusiv: il lava sorta a moda quieta u ejectiv: activitad ‹explosiva›) sco er lur stadi (activ, inactiv: il vulcan ‹dorma›, stiz: nagin apport da magma).
Tge che nagin na pudeva s’imaginar lezs ultims onns dal 19avel tschientaner, è en vardad en plaina acziun: Entant ch’ils umans èn occupads cun lur quitads dal mintgadi pli pitschens e pli gronds, vegnan els observads nà da l’univers sco sch’els fissan creatiras sut in microscop.
La finamira dals Marsians na para entant betg d’esser la destrucziun cumpletta da l’umanitad, mabain da metter quella sut lur giuf: Els interrumpan lingias telegraficas e destrueschan trajects da viafier; uschia mettan els ord funcziun ils lioms da la civilisaziun e rendan nunpussaivla tutta resistenza.
L’attatga dals extraterresters cumenza cun in’erupziun da gas flammegiants sin il planet cotschen, quai che vegn bain observà sin la Terra, ma be d’in pèr astronoms – il rest da l’umanitad prenda tut il pli enconuschientscha da quai en ina curta notizia da gasetta e na sa lascha insumma betg inquietar.
Il sun il pli da bass che l’uman è bun d’udir generescha en l’ureglia da mez ina prestaziun ch’è pli bassa che 1017 W. Entaifer il dieschavel secunda che l’ureglia dovra per transfurmar quest signal en impuls da la gnerva vegn gia generada cun agid d’in quantum d’energia da be ca. 1018 joule in’impressiun sensuala.
Il sistem da l’udida – che pussibilitescha la percepziun auditiva – consista sper l’ureglia externa, da mez ed interna er dal gnerv da l’udida e da las staziuns da commutaziun e d’elavuraziun dal sistem central da la gnerva; tar mammals èn quai intgins areals dal bist cerebral e dal tscharvè da mez sco er la part auditiva dal cortex.
Las cumprovas metafisicas (per exempel per l’immortalitad da l’olma, l’immensitad da l’univers u l’existenza da Dieu) mainian ad antinomias indissolviblas; las ideas da la raschun sa laschian numnadamain be applitgar cun senn sco noziuns regulativas en il process d’enconuscher las experientschas.
En omadus cas n’ha il giudicament betg ina vigur determinanta – sco quai è il cas tar l’enconuschientscha, nua ch’ina noziun concreta vegn suttamessa ad ina noziun generala –, mabain ina reflectanta, quai che vul dir che las valurs generalas vegnan gudagnadas or da l’occupaziun cun cas concrets.
Ma cun definir las categorias sco indispensablas per cuntanscher l’unitad da las apparientschas, resulta che questas noziuns n’èn betg applitgablas directamain sin las chaussas sezzas , mabain mo indirect cun stimular la sensualitad e cun crear uschia en la schientscha individuala imaginaziuns en l’urden da spazi e temp.
Kant avertescha dentant da vulair declerar quest’intenziun resentida cun agid da la religiun: «Sch’ins fa diever en il context da las scienzas natiralas da la noziun da Dieu per declerar l’intenziunalitad da la natira e dovra silsuenter l’intenziunalitad per cumprovar ch’i dettia in Dieu: alura na serva quai ni a l’ina ni a l’autra da questas duas scienzas.»
Uschia il 1749 Gedanken von der wahren Schätzung der lebendigen Kräfte ed il 1755 la Allgemeine Naturgeschichte und Theorie des Himmels , en la quala el ha preschentà ina teoria davart l’origin dal sistem planetar tenor ils princips da Newton (uschenumnada Teoria da Kant-Laplace che vala fin oz sco cumprovada en ses fundaments).
Sche Dieu, l’immortalitad da l’olma e la libertad na sa laschan betg cumprovar tras la raschun e quella na po er betg cumprovar l’inexistenza da questas ideas, alura daventa la dumonda da l’absolut ina dumonda da la cretta: «Jau hai stuì schliar la savida, per far plazza a la cretta.»
Las infurmaziuns negativas davart culturas e pievels esters che Kant ha chattà en sias funtaunas ha el per part anc rinforzà; perquai al è er gia vegnì reproschà rassissem, e quai tant pli ch’i deva gia da ses temp vuschs che faschevan valair posiziuns bler pli modernas che Kant sez.
Il territori da Lecco es uschè resulto da la fusiun da ündesch vschinaunchas, chi ho gieu lö traunter il 1923 e'l 1928: Lecco, Castello sopra Lecco, San Giovanni alla Castagna, Rancio di Lecco, Laorca, Olate, Acquate, Germanedo, Belledo, Maggianico e Chiuso.
Il flum nasche en il Pass dal Son Gottard sin in'autezza da 2 108 m.s.m. ed en il Pass dal Furca sin in'autezza da 2 431 m.s.m. Il flum sbucca en l'Aara a Gebenstorf sin in'autezza da 375 m.s.m. Il flum sa chatta en la batschida dal flum Rain e da la Mar dal Nord.
Scu tuot la Vuclina e la Val Puschlev,eir a Tiraun det que luottas traunter Catolics e Refurmos düraunt il temp medieval e'l temps successivs; dal 1620 a Tiraun vet cumanzamaint l'uschè dit "Sacro Macello" , nempe la battaglia finela cunter il Grischun cunter l'imposizun da la Refurma als abitants da la Vuclina.
Daspö la fundaziun da l’Archiv culturel d’Engiadin’ Ota / Kulturarchiv Oberengadin als 11 avuost 1988, haun pudieu gnir piglios incunter u cumpros approximativmaing 500 relaschs e dunaziuns chi consistan da documaints davart l’art, l’architectura, lingua, musica, istorgia natürela etc.
Dal 1993 gnit our sieu prüm album, Haddaway/The Album; sia prüma chanzun publicheda, What is Love, vet ün terribel gross success in tuot il muond; ella guadagnet la prüma posiziun illas parada da hits da bgers stedis: Svizra, Austria, Irlanda, Danemarc, Finlanda, Norvegia, Germania, Frauntscha, Spagna, Italia, Belgia, Pajais Bass, Lettonia, Israel e Mexico.
Entant che romans da snuizi vegnan plitost attribuids a la litteratura triviala, eran las ovras dal Sturm und Drang – represchentadas tranter auter tras il roman da brevs ‹Die Leiden des jungen Werther› da Johann Wolfgang Goethe e dal drama ‹Die Räuber› da Friedrich Schiller – situadas sin in pli aut nivel litterar.
Suenter las Decisiuns da Karlsbad e pervi da lur orientaziun plitost individualistica èn ils romantichers mitschads en lur mund dal Biedermeier, segnà da melanconia e d’in ambient fantastic, irreal e simpel; a moda escapistica è ina gronda part dad els sa retratga da la vita sociala u è sa deditgada ad in’idilla da citad pitschna.
Damai ch’i sa tracta tar il WEF d’in’organisaziun che critichers da la globalisaziun considereschan sco neoliberala, attira quel adina puspè l’attenziun da gruppaziuns da la sanestra – sumegliant a l’inscunter dals G8 u a l’Organisaziun mundiala da commerzi vegn il WEF percepì sco «simbol dal chapitalissem».
Surtut vers la fin dals onns 1990 èn il Forum economic mundial, l’inscunter dals G8, la Banca mundiala, l’Organisaziun mundiala da commerzi ed il Fond monetar internaziunal vegnids crititgads massivamain da critichers da la globalisaziun ch’eran da l’avis ch’il chapitalissem e la globalisaziun augmentian la povradad e destrueschian l’ambient.
Divers eveniments dal 1973, tranter auter la fin dal mecanissem dals curs da stgomi fixs da Bretton Woods e la Guerra da Jom Kippur, han gì per consequenza ch’il focus dals inscunters annuals è s’extendì da dumondas da management sin dumondas economicas e socialas pli generalas e ch’ins ha envidà il schaner 1974 l’emprima giada politichers a Tavau.
La summa da tut quai che nus percepin dal fieu da cheminé furma la stimulaziun proximala, la quala vegn transmessa sur ils gnervs als centers sensitivs; questa transmissiun succeda en furma da percepts sco ‹colurs melnas fin cotschnas, moviment tremblant, temperatura mesauna, schluppegiar, aromas x, y e z›.
Auturas ed auturs che vivan en Grischun u han il dretg da burgais grischun ubain auturas ed auturs tar ils quals lur ovras stattan en stretg connex cun il Grischun, pon vegnir onuradas per lur lavur litterara en rumantsch, talian u tudestg cun il Premi grischun da litteratura / Premio letterario grigione / Bündner Literaturpreis.